पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना कर्फ्यू में लोगों की किराना सामान की जरूरत को पूरा करने के लिए आखिरकार शनिवार को प्रशासन ने 54 किराना व्यवसायियों को उनके जोन में होम डिलीवरी की अनुमति दे दी है। पिछले 15 दिन से किराने की होम डिलीवरी को लेकर परेशानी हो रही है। ऑनलाइन ऑर्डर लेकर होम डिलीवरी करने वाले दुकानदारों के मोबाइल एप पर रोज 15 हजार से ज्यादा लोग बुकिंग कर रहे हैं, लेकिन एक दिन में 5 से 6 हजार लोगों तक ही डिलीवरी हो पा रही है। नतीजा- किराने की डिलीवरी के लिए 8 से 10 दिन तक इंतजार करना पड़ रहा है। जिन दुकानदारों को अनुमति दी गई है, वे अपने जोन में होम डिलीवरी कर सकेंगे।
अनुमति देने की मांग; थोक दुकानों का नाम सूची में नहीं
किराना दुकानों को होम डिलीवरी की अनुमति दे दी गई है, लेकिन थोक दुकानों को खोलने की अनुमति नहीं दी गई है। कैट के पूर्व प्रवक्ता विवेक साहू ने कहा कि शहर के किराना व्यापारी हनुमानगंज और जुमेराती के थोक व्यापारियों से ही किराना सामान लेते हैं। थोक दुकानों को ऑनलाइन व्यापार की अनुमति दी जाना चाहिए। भोपाल किराना व्यापारी महासंघ के महासचिव अनुपम अग्रवाल भी इस संबंध में कलेक्टर को पत्र लिख चुके हैं। उन्होंने इस पत्र में सीमित समय के लिए कोविड गाइडलाइन का पालन करते हुए दुकानें खोलने की मांग की थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn